钦定古今图书集成/明伦汇编/官常典/第249卷 > 《尚书令箴》张华〈一作挚虞〉
## 钦定古今图书集成/明伦汇编/官常典/第249卷 > 《尚书令箴》张华〈一作挚虞〉

明明先王，开国承家，作制垂宪，仰观列曜，俯令百官，
政用罔𠍴。昔舜纳《大麓》，七政以齐，内成外平，而风雨
不迷。仲山翼周，靡刚靡柔，补我衮阙，阐我王猷，王猷
允塞，而四海咸休。虽曰圣明，必资良材，无曰我智，官不任能。发言如丝，其出成纶，千里之应，枢机在身。世
季道缺，天纲纵替。既无老成，改旧法制。法制不修，不
“长厥裔。尚臣司台，敢告侍卫。”